VS001083
Datum: 1996-08-14T02:00:00.000+02:00
datum_sodbe_i_stopnje: 2001-05-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice
fischer: srednje hudi primeri
odskodnina: 2700000 SIT
opombe: II Ips 96/2002. Reviziji tožeče stranke je bilo delno ugodeno, odškodnina za ZŽA je bila z 800.000,00 SIT zvišana na 1.200.000,00 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

Dijak.

## Škodni dogodek

Kot kolesar se je poškodoval v prometni nesreči.

## Poškodba

Lažji pretres možganov, odprt zlom kljuna leve podlahtnice, izliv krvi v levo koleno, udarnine in odrgnine glave, obeh ramen, levega kolena in levega gležnja.

## Telesne bolečine

1000000 SIT Hude 3 dni, srednje hude 1 teden, lahke 6 tednov.

#### Hospitalizacija

10 dni, od tega 3 dni na oddelku intenzivne medicine; 2 operaciji.

#### Ambulantno zdravljenje

6 sej laserske terapije zaradi grdega brazgotinjenja na desnem licu; več pregledov v zdravstvenih ustanovah;

#### Rehabilitacija

Fizioterapija.

#### Nevšečnosti med zdravljenjem

4 tedne doramenski mavec.

## Strah

250000 SIT Primarni strah ni bil podan, saj je bil po nesreči v nezavesti in se dogodka ne spominja. Sekundarni strah: bal se je vseh posegov, zlasti injekcij, prevezovanja in ponovne operacije in vsaj 4 mesece ga je skrbelo, kako bo razgibal komolec in ali bo še enakovreden svojim sošolcem.

## Zmanjšanje življenjske aktivnosti

1200000 SIT Zmanjšanje življenjskih aktivnosti v obliki občasnih glavobolov, hitrejše utrudljivosti, občutljivosti na vreme, kar občuti kot pritisk v glavi, predvsem pa zaradi nekoliko zavrte gibljivosti levega komolca ni zmožen popolnih vaj na športnih orodjih, ni sposoben dvigovati uteži, nekoliko je oviran pri delih z orodji, ki imajo toporišče (lopata, kramp) in jih je treba držati z obema rokama. Pri takih delih se hitreje utrudi. Ugotovljeno je 7-odstotno zmanšanje splošne delovne sposobnosti.

## Skaženost

250000 SIT Zaradi rdečkastega tumorja nad desno ličnico in zaradi brazgotin na komolcu in kolenu je oviran v družbenih aktivnostih, v stikih z dekleti, zlasti še pri vživljanju v nova okolja, ker je tarča radovednosti in neprimernih pripomb.

---

ZOR člen 200, 203